CELEX: 62011CA0119
Language: sk
Date: 2012-02-28 00:00:00
Title: Vec C-119/11: Rozsudok Súdneho dvora (siedma komora) z  28. februára 2012 — Európska komisia/Francúzska republika (Nesplnenie povinnosti členským štátom — Smernica 2006/112/ES — Články 99 a 110 — Daň z pridanej hodnoty — Znížená sadzba — Uplatnenie zníženej sadzby na príjmy pochádzajúce zo vstupného za premiérové koncertné vystúpenia uskutočnené v priestoroch, kde sa môže počas predstavenia podávať občerstvenie)

21.4.2012   
            
            
               SK
            
            
               Úradný vestník Európskej únie
            
            
               C 118/7
            
         Rozsudok Súdneho dvora (siedma komora) z 28. februára 2012 — Európska komisia/Francúzska republika
   (Vec C-119/11) (1)
   
   (Nesplnenie povinnosti členským štátom - Smernica 2006/112/ES - Články 99 a 110 - Daň z pridanej hodnoty - Znížená sadzba - Uplatnenie zníženej sadzby na príjmy pochádzajúce zo vstupného za premiérové koncertné vystúpenia uskutočnené v priestoroch, kde sa môže počas predstavenia podávať občerstvenie)
   2012/C 118/10
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: F. Dintilhac a C. Soulay, splnomocnení zástupcovia)
   
      Žalovaná: Francúzska republika (v zastúpení: G. de Bergues a N. Rouam, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článkov 99 a 110 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Uplatnenie zníženej sadzby DPH vo výške 2,10 % na vstupné na určité premiérové koncertné predstavenia uskutočnené v priestoroch, v ktorých sa počas predstavenia poskytuje občerstvenie — Zákaz rozšírenia pôsobnosti pôvodnej výnimky po tom, čo jej rozsah bol zúžený
   
      Výrok rozsudku
   
   
               1.
            
            
               Francúzska republika si tým, že od 1. januára 2007 uplatňuje na príjmy pochádzajúce zo vstupného za premiérové koncertné vystúpenia uskutočnené v priestoroch, kde sa môže počas predstavenia podávať občerstvenie, daň z pridanej hodnoty vo výške 2,10 %, nesplnila povinnosti, ktoré jej vyplývajú z článkov 99 a 110 smernice Rady 2006/112/ES z 28. novembra 2006 o spoločnom systéme dane z pridanej hodnoty.
            
         
               2.
            
            
               Francúzska republika je povinná nahradiť trovy konania.
            
         
      (1)  Ú. v. EÚ C 145, 14.5.2011.